Προσκόλληση στη μεσογειακή διατροφή και αιμάτωση του μυοκαρδίου μετρούμενη με τον Δείκτη Υπενδοκαρδιακής Βιωσιμότητας
Creators: name: Καραμάνογλου, Κωνσταντίνα Γεωργίου
Publisher: name: Aristotle University of Thessaloniki
Year: 2024
Subjects: Μεσογειακή Διατροφή
Ταχύτητα Σφυγμικού Κύματος
Δείκτης Υπενδοκαρδιακής Βιωσιμότητας
Αρτηριακή Σκληρία
Mediterranean diet
Pulse Wave Velocity
Subendocardial Viability Ratio
Arterial Stiffness

description: Εισαγωγή: Η κύρια αιτία νοσηρότητας και θνησιμότητας στις σύγχρονες κοινωνίες παραμένουν οι καρδιαγγειακές παθήσεις. Ο Δείκτης Υπενδοκαρδιακής Βιωσιμότητας (SEVR - Subendocardial Viability Ratio) έχει φανεί ότι αποτελεί μία μη επεμβατική λειτουργική μέθοδο αξιολόγησης της αιμάτωσης του μυοκαρδίου. Η μεσογειακή διατροφή έχει φανεί ότι μπορεί να έχει ευεργετικό ρόλο στη μείωση των καρδιαγγειακών παθήσεων. Ωστόσο, δεν υπάρχουν μελέτες που να αξιολογούν την επίδραση της μεσογειακής διατροφής στο SEVR. Σκοπός: Ο σκοπός αυτής της διπλωματικής εργασίας ήταν να διερευνήσει αν υπάρχει διαφορά στο SEVR μεταξύ της υψηλής και της χαμηλής προσκόλλησης στη μεσογειακή διατροφή. Ως δευτερεύον σημείο, αξιολογήθηκε η αγγειακή σκλήρυνση με την εκτίμηση της ταχύτητας του σφυγμικού κύματος (Pulse Wave Velocity, PWV). Μέθοδος: Η μελέτη αποτελεί συγχρονική μελέτη παρατήρησης που πραγματοποιήθηκε στο Εργαστήριο Υγιεινής, Κοινωνικής και Προληπτικής Ιατρικής και Ιατρικής Στατιστικής - Τμήμα Ιατρικής, Σχολή Επιστημών Υγείας, Αριστοτέλειο Πανεπιστήμιο Θεσσαλονίκης το 2023, καθώς και στο Ιπποκράτειο νοσοκομείο Θεσσαλονίκης σε συνεργασία με τη Γ΄Παθολογική Κλινική του Παπαγεωργίου. Συνολικά συμμετείχαν 61 άτομα. Αξιολογήθηκε η αιμάτωση του μυοκαρδίου με τον προσδιορισμό του SEVR και η αορτική σκληρία μέσω της ταχύτητας του σφυγμικού κύματος με το μηχάνημα SphygmoCor. Τα διατροφικά στοιχεία και η προσκόλληση στη μεσογειακή διατροφή αξιολογήθηκαν με το ερωτηματολογίου MEDAS, όπου τα άτομα χωρίστηκαν σε 2 ομάδες, ανάλογα με το βαθμό προσκόλλησής τους στη μεσογειακή διατροφή. Τα άτομα με βαθμολογία ≥8 θεωρήθηκε ότι είχαν υψηλή προσκόλληση στη μεσογειακή διατροφή, ενώ τα άτομα με βαθμολογία &lt;8 χαμηλή προσκόλληση Η έρευνα πήρε έγκριση από την Επιτροπή Βιοηθικής της ιατρικής του ΑΠΘ. Αποτελέσματα: Συνολικά συμμετείχαν 61 άτομα, άνω των 18 ετών. Δε βρέθηκε στατιστικά σημαντική διαφορά στις τιμές SEVR ανάμεσα στην ομάδα με την υψηλή προσκόλληση στη μεσογειακή διατροφή και στην ομάδα με τη χαμηλή προσκόλληση (p-value=0,184). Το ίδιο αποτέλεσμα διαπιστώθηκε και για το δευτερεύον ερευνητικό ερώτημα, με τις τιμές PWV να μην έχουν στατιστικά σημαντική διαφορά ανάμεσα στις 2 ομάδες της προσκόλλησης στη μεσογειακή διατροφή (p-value=0,110). Ένα ενδιαφέρον εύρημα της παρούσας έρευνας ήταν πως οι 2 ομάδες διαφέραν στη συστολική πίεση, με την ομάδα της υψηλής προσκόλλησης στη μεσογειακή διατροφή να έχει διάμεση τιμή συστολικής πίεσης 109 ± 18 mmHg, ενώ η ομάδα με τη χαμηλή προσκόλληση 118 mmHg ± 14 mmHg (p-value=0,01).Συζήτηση: Η μεσογειακή διατροφή δε φάνηκε να έχει κάποιο ευεργετικό αποτέλεσμα στις τιμές του SEVR και του PWV. Ωστόσο, απαιτείται περαιτέρω έρευνα για την αξιολόγηση των ευρημάτων των συγκεκριμένων ερευνητικών ερωτημάτων και κυρίως η περαιτέρω διερεύνηση τους σε μεγαλύτερο δείγμα ατόμων. Ένα σημαντικό εύρημα της έρευνας είναι η επιβεβαίωση πως η τήρηση του μεσογειακού προτύπου διατροφής φαίνεται να επηρεάζει θετικά τη συστολική πίεση. Ωστόσο, χρειάζεται να πραγματοποιηθούν μεγαλύτερες μελέτες. Λέξεις-κλειδιά: Μεσογειακή Διατροφή, Ταχύτητα Σφυγμικού Κύματος, Αιμάτωση Μυοακαρδίου, Δείκτης Υπενδοκαρδιακής Βιωσιμότητας, Αρτηριακή Σκληρία
description: Introduction: Cardiovascular diseases remain the main cause of morbidity and mortality in modern societies. The Subendocardial Viability Ratio (SEVR) has been shown to be a non-invasive functional method of assessing myocardial perfusion. The Mediterranean diet has been shown to have a beneficial role in reducing cardiovascular disease. However, there are no studies evaluating the effect of the Mediterranean diet on SEVR. Purpose: The purpose of this thesis was to investigate whether there is a difference in SEVR between high and low adherence to the Mediterranean diet. As a secondary endpoint, vascular sclerosis was assessed by pulse wave velocity (PWV) assessment. Method: The study is a cross-sectional observational study carried out at the Laboratory of Hygienic, Social and Preventive Medicine and Medical Statistics -Department of Medicine, School of Health Sciences, Aristotle University of Thessaloniki in 2023, as well as at Hippocrates Hospital of Thessaloniki. A total of 61 people participated. Myocardial perfusion was assessed by determining SEVR and aortic stiffness by pulse wave velocity with the SphygmoCor machine. Nutritional data and adherence to the Mediterranean diet were assessed with the MEDAS questionnaire, where subjects were divided into 2 groups, depending on their adherence to the Mediterranean diet. People with a score ≥8 have a high adherence to the Mediterranean diet, while people with a score &lt;8 have a low adherence. The research was approved by the Medical Bioethics Committee of AUTH. Results: A total of 61 people over the age of 18 participated. No statistically significant difference was found in SEVR values between the group with high adherence to the Mediterranean diet and the group with low adherence (p-value=0.184). The same result was found in the secondary research question. PWV values had no statistically significant difference between the 2 groups of adherence to the Mediterranean diet (p-value=0.110). An interesting finding of the present study was that the 2 groups differed in systolic blood pressure, with the group with high adherence to the Mediterranean diet having a median systolic blood pressure of 109 mmHg ± 18, while the group with lowadherence was 118 mmHg ± 14 (p- value=0.01). Discussion: The Mediterranean diet did not appear to have any beneficial effect on SEVR and PWV values. However, further research is needed to evaluate the findings of the specific research questions. An important finding of the research is the confirmation that adherence to the Mediterranean diet has a positive effect on systolic pressure. However, larger studies are needed. Keywords: Mediterranean diet, Pulse Wave Velocity, Myocardial Perfusion, Subendocardial Viability Ratio, Arterial Stiffness